钦定古今图书集成/明伦汇编/官常典/第630卷 > 《池州通判权州事赵公》刘埙
## 钦定古今图书集成/明伦汇编/官常典/第630卷 > 《池州通判权州事赵公》刘埙

若人作何状，立节乃殊伟。人言此蜀珍，位卑名未起。
坐分秋浦月，摄此千里寄。沙头风色恶，寒城凛弘峙。
吾闻开关迎，弃遁亦复耻。兹惟城郭臣，大义我知己。
间道走帛书，洒血别《玉季》。细君绝可人，双飞同一死。
南八彼男儿，此妇乃知此。骨朽香不废，吾诗当青史。